Sclerosis lateralis amyotrophica

Sclerosis lateralis amyotrophicaDissertatio, www.researchgate.net. (ICD-10: G12.2) est gravis morbus systematis nervosi, accurate neuronum motoriorum defectio. Hic morbus, qui corpus degenerat dum progreditur, adhuc hodie sanari non potest, et ad extremum in mortem ducit. Primum hunc morbum descripsit Ioannes Martinus Charcot, medicus Francicus.

In Italia multi pedilusores hoc morbo mortui sunt, ergo putatur, ut fortasse venena contra mala gramina adhibita, quae in pediludii campis utuntur, sclerosem lateralem amyotrophicam generare possint.M. Vinceti, I. Bottecchi, A. Fan, Y. Finkelstein, J. Mandrioli (2012): Are environmental exposures to selenium, heavy metals, and pesticides risk factors for amyotrophic lateral sclerosis? In: Rev Environ Health, vol. 1, pp. 19-41. Non est remedium sanans, at ad morbum allevandum inter alia technologia adiuvans vel communicatio augmentans et alternativa utitur.

 Symptomata et signa 
Neuronibus motoriis et superioribus et inferioribus degeneratis symptomata ac signa musculorum et tenuitas (atrophia) et infirmitas corporis apparent. Cum initium haud raro obscurum est, in morbi cursu symptomata muscularia progrediuntur. Adhuc omnibus rationibus infrenatis postremo morbus quamcumque paene gubernationem motuum voluntariam aufert. Musculorum bulbi oculi externorum gubernatio autem saepe usque ad extremum intacta restat sicut et functio musculorum levium in tractibus gastrintestinali et urogenoitali...

Nuper sclerosem lateralem amyotrophicam etiam symptomata obstringere prospectatum est. Symptomata psychiatrica ut schizophreniae vel mali affectionis iam descripta sunt. Porro nexus cum degeneratione lobulari frontotemporali suspicatus est.

 Neuropathologia 
Ad gradus morbi neuropathologiae definienda proteinum TDP-43 aliquantum valere videtur. Itemque aggregationes SOD1 (superoxidi dismutasis), C9orf72 (Chromosomatis 9 margo lectoria aperta 72), et FUS (ARN ligans proteinum FUS) descriptae sunt .

 Tractatio 
Adhuc methodus curandi incognita est. In therapia hodierna medicamentum Riluzolum adhiberi licet, quod decursum paulum tardat.

 Homines notabiles affecti 
Ludovicus Gehrig (1903–1941)
Lucas Coscioni (1967–2006)
Guarnerius Hollweg (1936–2007)
Stephanus Borgonovo (1964–2013)
Stanislaus Gross (1969–2015)
Georgius Immendorf (1945-2007)
Stephanus Hawking (1942-2018)

 Notae 

 Apoptosis
 Chromosomatis 9 margo lectoria aperta 72
 Tractus pyramidalis

 Nexus externi 

 National Institute of Neurological Disores an Stroke:De Sclerose laterali amyotrophica

Categoria:Morbi
Categoria:Morbi neurodegenerativi